Waxaa maalintii lixaad galay dagaalada u dhaxeeya Ciidamada itoobiya iyo kuwa maxaakiimta islaamiga, waxaana illaa shalay iyo xalayba socday dagaalo aad u kharaar kuwaasoo ka dhacay Aaga DeyNuunaay, Manaas, Kala Beyrka oo ka tirsan Gobolka Hiiraan iyo Bandiradleey oo ka tirsan Gobola Mudug, dagaalkaasna waxaa soo qaaday ciidamada Itoobiya oo markii ugu horreysey adeegsaday diyaradaha dagaalka, gaar ahaa aagga gobolka Hiiraan oo ay wax yeelo ugu geysteen dad rayid ah oo ku sugnaa magaalada B/weyne.
